Ільмар Рааг

Ільмар Рааг (; нар. , ) — эстонскі кінарэжысёр, сцэнарыст, акцёр, прадзюсар, кінакрытык і журналіст. Лаўрэат Нацыянальнай прэміі Эстоніі ў галіне культуры (2008).

 Біяграфія 
Скончыў Тартускі ўніверсітэт па спецыяльнасці «гісторыя мастацтва». Чатыры гады вывучаў кіназнаўства ў Парыжы ў школах «Сен-Дэні» і «Новая Сарбона», затым працягнуў адукацыю ў Амерыканскім універсітэце Агая, дзе атрымаў ступень магістра. Праходзіў стажыроўку ў Лос-Анджэлесе, на студыі Columbia Pictures у аддзеле распрацоўкі сцэнарыяў. Працаваў карэспандэнтам газет «Голас народа» () і «Эстонская штодзённая газета» () у Парыжы, вядучым праграмы «Вырадак» на тэлеканале ETV, на радыё «Куку». У 2001—2005 гадах працаваў на Эстонскім тэлебачанні спачатку загадчыкам аддзела, а потым дырэктарам канала.

Напісаў сцэнарыі да фільмаў «Праклён пярэваратня» і «Я быў тут». У 1998 годзе зняў пародыю на баявік «Забойства ў Тарту», ​​у 2005 годзе — дакументальна-мастацкі фільм «Жнівень 1991 года» пра аднаўленне незалежнасці Эстоніі. У 2007 годзе выйшаў фільм «Клас», які атрымаў больш за 20 прызоў і быў намінаваны Эстоніяй на «Оскар» у катэгорыі «лепшы замежны фільм». У 2014 годзе на «Беларусьфільме» зняў фільм «Я не вярнуся».

 Крыніцы